Inger

Inger er et kvinnenavn med norrønt opphav. Det kan være en kortform av Ingegerd, som er dannet av det norrøne navnet Ingigerðr, «Ing» og «gård». Det kan også være en kortform av Ingrid, som er dannet av Ing og fríðr og betyr «vakker».

Inger har navnedag 26. februar i Norge og Danmark, 9. oktober i Sverige og 5. oktober i Finland.

Inger er tidligere også brukt som et mannsnavn. Det var en gammelsvensk dialektform av Ingvar.

Utbredelse
Inger er et vanlig navn i hele Skandinavia og på Grønland. Navnet er første gang kjent brukt i Sverige i 1561.

Inger var et mye brukt navn på nyfødte jenter i Sverige i perioden 1940–1959, og i Norge i perioden 1920-1960, med en topp i 1945.

I 2005 var det over 34 000 kvinner i Norge som het Inger til fornavn, over 8 000 av disse hadde Inger som eneste fornavn. Inger er dermed det nest mest brukte kvinnenavnet i Norge, etter Anne.

   De ti mest brukte kvinnenavnene i befolkningen i Norge i 2006.

Det er også det femte mest brukte navnet uavhengig av kjønn, etter Anne, Jan, Per og Bjørn. Inger er i Norge mest brukt i kombinasjon med andre fornavn. De vanligste kombinasjonene var i 2005: Inger-Lise, Inger-Johanne og Inger-Marie.

I 2003 var det ca. 80 000 personer med Inger som fornavn i Sverige. I Danmark var det i 2007 over 28 000 kvinner med navnet Inger.

|}

 Bruk av navnet 
Personene i listen er ordnet kronologisk etter fødselsår.
 Inger Ottesdotter Rømer til Austråttborgen (ca. 1475-1555), norsk kvinne kjent fra skuespillet Fru Inger til Østråt av Henrik Ibsen
 Inger Hagerup (1905–1985), norsk forfatter
 Inger Louise Valle (1921–2006), norsk politiker
 Inger Waage (1923–1995), norsk keramiker
 Inger Sitter (1929–2015), norsk billedkunstner
 Inger Wahlöö (1930–2005), svensk journalist og forfatter
 Inger Christensen (1935–2009), dansk forfatter
 Inger Teien (1937–2025), norsk skuespiller
 Inger-Lise Skarstein (f. 1937), norsk politiker
 Inger Alfvén (1940–2022), svensk forfatter
 Inger Aufles (f. 1941), norsk langrennsløper
 Inger Davidsson (f 1944), svensk politiker, partisekretær for Kristdemokraterna
 Inger Lise Rypdal (f. 1949), norsk artist
 Inger Elisabeth Hansen (f. 1950), norsk lyriker
 Inger Sandlie (f. 1953), norsk professor i biokjemi
 Inger Nilsson (f. 1959), svensk skuespiller kjent for sin rolle som Pippi Langstrømpe
 Inger Helene Nybråten (f. 1960), norsk langrennsløper
 Inger Bråtveit (f. 1978), norsk forfatter
 Inger Lise Hansen (f. 1981), norsk politiker

Annen bruk av navnet
På engelsk er Inger personnavnet på et vest-finsk folk som bodde i Ingermanland, der St. Petersburg senere ble bygget. Se også ingrere.

På tysk betyr Inger slimål.

Referanser

 Eksterne lenker 


Kategori:Kvinnenavn
Kategori:Navn med norrøn opprinnelse